
Nodau’r Modiwl

Nodau'r modiwl yw:

• Galluogi myfyrwyr i arfarnu egwyddorion ac arferion gwaith amlasiantaethol yn feirniadol. 
 
• Darparu dealltwriaeth feirniadol o egwyddorion ac ymarfer cynllunio sy'n canolbwyntio ar yr unigolyn. 

Amcanion y Modiwl:

Ar ôl cwblhau'r modiwl yn llwyddiannus bydd myfyrwyr yn gallu:

• Dadansoddi'n feirniadol fodelau, deinameg a chymhwyso gwaith amlasiantaethol wrth hyrwyddo llais unigol, lles a thrawsnewid cyfleoedd bywyd. 

• Trafod gwerthoedd a fframweithiau allweddol ar gyfer ymarfer yn feirniadol, gan gynnwys cynllunio sy'n canolbwyntio ar yr unigolyn, sy'n arwain cymunedau wrth symud tuag at amgylcheddau cynhwysol a rhai sy’n galluogi. 

• Arfarnu cyd-destun hanesyddol ymarfer a'r modelau sylfaenol megis y model cymdeithasol o anabledd yn feirniadol. 

• Trefnu eu gwybodaeth a'u dysgu drwy ddefnyddio ystod o ffynonellau gwybodaeth, gan gynnwys TGCh a chyflwyno eu gwaith ar y lefel briodol. 

Strategaeth Addysgu a Dysgu

Nod y modiwl yw cynnal cydbwysedd rhwng damcaniaeth ac ymarfer addysg drwy ystod o strategaethau. Defnyddir trafodaeth, darlith, gwaith grŵp ac astudio hunangyfeiriedig i ddiwallu'r angen hwn. Mae tiwtorialau hefyd yn rhoi cyfle i'r myfyrwyr drafod materion perthnasol ac i gael adborth unigol, ffurfiannol ynglŷn â'u gwaith a'u haseiniad.

Bydd y sesiynau ar gyfer y modiwl hwn yn cynnwys darlithoedd wyneb yn wyneb, dysgu cydamserol a gweithgareddau anghydamserol. Bydd y darlithoedd yn rhoi cyfle i fyfyrwyr ddatblygu sgiliau gwrando gofalus, adfyfyrio, crynhoi a dadansoddi. Byddant yn ymdrin â'r prif ddamcaniaethau, dadleuon a meysydd ymchwil sy'n hanfodol i'r modiwl.

Mae angen cwblhau'r tasgau a'r darllen a ddarperir er mwyn cefnogi eich gwybodaeth a'ch dealltwriaeth o'r pynciau a drafodir yn y modiwl hwn. Mae'n hanfodol bwysig bod myfyrwyr yn astudio'r darllen ac yn cwblhau'r tasgau hyn gan y byddant yn cael eu defnyddio yn y seminar/asesiad. Mae'r strategaethau yn y modiwl hwn wedi'u dewis ar y sail y byddant nid yn unig yn eich helpu i ddysgu ond yn darparu modelau ar gyfer gwahanol ddulliau dysgu.


Cynnwys Dangosol
• Astudiaeth fanwl o'r fframwaith deddfwriaethol presennol ac sy'n esblygu yng Nghymru a'r DU sy'n arwain arferion ar draws y sectorau gydag adolygiad o'r cyd-destun polisi perthnasol.   
• Trosolwg o'r safbwyntiau gwrth-ormesol y mae cynllunio sy'n canolbwyntio ar yr unigolyn yn deillio ohonynt.  
• Archwilio'r asiantaethau, a sgiliau'r disgyblaethau sy'n cyfrannu at rymuso unigolion ag anghenion ychwanegol. 
• Archwiliad manwl o egwyddorion ac arfer cynllunio sy'n canolbwyntio ar yr unigolyn a sut mae hyn yn ymwneud â grymuso. 
• Adolygiad o egwyddorion gweithio mewn partneriaeth drwy nodi elfennau o arfer da a chydnabod y rhwystrau sefydliadol a strategol posibl i gydweithredu. 
• Archwiliad o faterion yng Nghymru, y DU a thu hwnt sydd wedi arwain at ddatblygu cynllunio sy'n canolbwyntio ar yr unigolyn mewn amrywiaeth o gyd-destunau sy'n berthnasol i blant a phobl ifanc. 
 
CYNLLUN Y MODIWL 
BLOC 4

	Wythnos​
	Wyneb yn wyneb​​/
Cydamserol
	Anghydamserol/
Annibynnol​​
	Wyneb yn wyneb/
Cydamserol

	 
  1 ​​
​​
	Trosolwg o’r modiwl a’r aseiniad.​
Deddfwriaeth a pholisi
	Tasg ddarllen
Dadansoddiad fideo
	​Ideolog Person-Ganolog o fewn cyd-destun gweithio amlasiantaethol.
​

	  2 ​​
	Gweithio aml-asiantaethol​
	Astudiaethau achos
	Cynllunio person-ganolog

	  3 ​​
	Cymhwyso CPG
Dulliau addysgol i gynllunio person-ganolog

	Pecyn Cymorth CPG/PCP Toolkit​
Ymarfer person-ganolog mewn addysg a chanllaw ar gyfer blynyddoedd cynnar, ysgolion a cholegau yng Nghymru.​
	Tiwtorialau





Sylwer: Bydd yr holl ddeunyddiau ar gyfer y sesiynau ar gael drwy Moodle (Dylech ymgyfarwyddo â'r rhain cyn ac ar ôl pob sesiwn). Bydd sesiynau addysgu ar-lein yn cael eu cynnal drwy TEAMS 


ASESIAD MODIWL:

Cydran Asesiad 1  – 100%

Gwaith Cwrs: Portffolio (5,000 o eiriau) 

Cyfanswm o 8 elfen  
Dylunio portffolio sy'n cyflwyno strategaeth amlasiantaethol sy'n defnyddio dulliau cynllunio sy'n canolbwyntio ar yr unigolyn.

Darllen:

Mae'n bwysig cofio eich bod yn darllen am radd mewn addysg. Y mwyaf y byddwch yn ei ddarllen, y mwyaf y bydd y cysyniadau a'r syniadau yn gwneud synnwyr i chi. Ar rai achlysuron, gofynnir i chi ddod i sesiynau ar ôl darllen deunydd – pan fydd hyn yn digwydd mae'n hanfodol bod y darlleniad hwn yn cael ei wneud


[bookmark: _GoBack]
LLYFRYDDIAETH

Hanfodol

	Brotherton, G., Davies, H. & McGillivray, G. (2010) Working with Children, Young People and Families, Llundain: Sage. 

	Dunhill, A. Elliot, B. a Shaw, A. (2010) Effective Communication and Engagement with Children and Young People, their Families and Carers, Exeter: Learning Matters. 

	Cymru: Llywodraeth Cymru (2015) Person-centred reviews toolkit. A guide for early years, schools and colleges in Wales. Cardiff: HMSO. Ar gael yn https://beta.gov.wales/sites/default/files/publications/2018-12/person-centred-reviews-toolkit.pdf  



Argymhellir

	Anning, A., 2010. Developing multi-professional teamwork for integrated children's services [ebook] research, policy and practice2nd ed., Maidenhead: McGraw-Hill Open University Press. 

	Cheminais, R. (2009) Developing and Evaluating Multi-Agency Partnerships: A Practical Toolkit for Schools and Children’s Centre Managers, Llundain: Routledge. 

	Edwards, A., Daniels, H., Gallagher, T., Leadbetter, J. & Warrington, P. (2009) Improving Inter-professional Collaborations: Multi-Agency Working for Children’s Wellbeing, Llundain: Routledge. 

	Holburn, S. a Vietze, P. (2002) Person-centered planning: research, practice, and future directions Baltimore: Paul H Brookes Publishers 

	Cymru: Llywodraeth Cymru (2015) Wellbeing of Future Generations Act (Wales) 2015. Cardiff: HMSO. Available at http://gov.wales/topics/people-and-communities/people/future-generations-act/?lang=en  

	Walker, G. (2018) Working Together for Children: A Critical Introduction to Multi-agency Working, London: Continuum. 





Deunydd Ychwanegol

Bydd myfyrwyr yn cael eu cyfeirio at gyhoeddiadau cyfredol wrth iddynt ddod ar gael a thuag at adnoddau electronig priodol.

